Keywords

Summary



Keywords

1. Prejudiciāli jautājumi – Tiesas kompetence – Robežas – Preču klasificēšana kopējā muitas tarifa tarifu pozīcijās

(LESD 267. pants)

2. Kopējais muitas tarifs – Tarifu pozīcijas – Ekrāni, kas var reproducēt datus no automātiskas datu apstrādes iekārtas, kā arī saliktus video signālus – Klasifikācija kombinētās nomenklatūras apakšpozīcijā 8471 60 90 vai apakšpozīcijā 8528 21 90 – Nosacījumi – Valsts tiesas vērtējums balstoties uz objektīvajām īpašībām un pazīmēm, kas minētas harmonizētās sistēmas paskaidrojošajās piezīmēs

(Padomes Regulas Nr. 2658/1999 I pielikums)

3. Kopējais muitas tarifs – Preču klasifikācija – Regula Nr. 754/2004 – Atpakaļejoša spēka neesamība

(Komisijas Regula Nr. 754/2004)

Summary

1. Skat. nolēmuma tekstu.

(sal. ar 32. un 33. punktu)

2. Krāsu plazmas ekrānu, ar platumu pa diagonāli 106 cm, kuri ir aprīkoti ar skaļruņiem un tālvadības pulti un aprīkoti ar vietu, kas paredzēta videokartes ievietošanai, klasificēšanai kombinētajā nomenklatūrā, kas ietverta I pielikumā Regulas Nr. 2658/87 par tarifu un statistikas nomenklatūru un kopējo muitas tarifu, tās redakcijās, kas secīgi izriet no Regulas Nr. 2388/2000, Regulas Nr. 2031/2001, Regulas Nr. 1832/2002 un Regulas Nr. 1789/2003, ir jāņem vērā tiem raksturīgais izmantošanas mērķis, kas ir, pirmkārt, reproducēt datus no automātiskām datu apstrādes iekārtām un, otrkārt, reproducēt saliktus video signālus. Šādi ekrāni ir klasificējami kombinētās nomenklatūras apakšpozīcijā 8471 60 90, ja tos izmanto tikai vai galvenokārt automātiskā datu apstrādes iekārtā kombinētās nomenklatūras 84. nodaļas 5. piezīmes B daļas a) punkta izpratnē, vai, ja tas tā nav, šīs nomenklatūras apakšpozīcijā 8528 21 90, un tas ir jānosaka valsts tiesai, pamatojoties uz minēto ekrānu objektīvajām īpašībām un tostarp tām, kas ir minētas harmonizētās sistēmas, kas ir ieviesta ar starptautisko konvenciju par preču aprakstīšanas un kodēšanas harmonizēto sistēmu un tās grozījumu protokola pozīcijas 8471 paskaidrojošās piezīmēs un it īpaši šīs harmonizētās sistēmas I nodaļas D daļas par automātisko datu apstrādes iekārtu displejiem 1.–5. punktā.

Spēja vien reproducēt attēlus, kuri iegūti no citiem avotiem, kas nav automātiskā datu apstrādes iekārta, nevar izslēgt ekrāna klasificēšanu kombinētās nomenklatūras pozīcijā 8471, ievērojot kombinētās nomenklatūras 84. nodaļas 5. piezīmes B daļas a) punkta tekstu, kurā ir minēti bloki, kurus “tikai vai galvenokārt” izmanto automātiskā datu apstrādes sistēmā. No iepriekš minētajām pozīcijas 8471 paskaidrojošajām piezīmēm izriet, ka monitori, kuri tiek izmantoti galvenokārt automātiskā datu apstrādes sistēmā, var tikt identificēti papildus tam, ka tiem ir standarta pieslēgumvieta, lai savienotu ar datu apstrādes sistēmām, arī ar citām tehniskajām īpašībām, cita starpā ar to, ka tie ir domāti darbam tuvā attālumā, ka tie nevar reproducēt televīzijas signālus, ka tiem ir vāja magnētiskā lauka emisija, ka to ekrāna punktiestatne sākas no 0,41 vidējai izšķirtspējai un samazinās, kad izšķirtspēja pieaug, ka to video frekvence ir 15 MHz vai lielāka, kā arī ar to, ka uz monitora attēla tiek izmantots mazāks pikseļu skaits nekā preču aprakstīšanas un kodēšanas harmonizētās sistēmas pozīcijā 8528 iekļautajos videomonitoros, lai arī pirmo konverģence ir lielāka nekā otrajiem.

(sal. ar 49., 51. un 54. punktu un rezolutīvās daļas 1) punktu)

3. Regula Nr. 754/2004 par atsevišķu preču klasifikāciju kombinētajā nomenklatūrā nevar tikt piemērota ar atpakaļejošu spēku.

Nekas šīs regulas preambulā, tās normu tekstā vai tās pielikumā nekas neliecina par to, ka šī regula būtu jāpiemēro ar atpakaļejošu spēku.

(sal. ar 57. un 59. punktu un rezolutīvās daļas 2) punktu)